laion/Wikipedia-Exotic huggingface dataset:
מיטשל באקר

מיטשל באקר (בהולנדית: Mitchel Bakker; נולד ב-20 ביוני 2000 בפורמרנד שבהולנד) הוא כדורגלן הולנדי המשחק בעמדת המגן השמאלי בקבוצת ליל מהליג 1 בהשאלה מאטאלנטה מהסרייה א'. באקר גדל במחלקת הנוער של אייאקס מליגת העל ההולנדית. ב-26 בספטמבר 2018 ערך את הופעת הבכורה שלו במועדון, בניצחון 0–7 על טה ורבה במסגרת הגביע ההולנדי. ב-31 באוקטובר ערך את הופעתו השנייה והאחרונה במועדון, בניצחון 0–3 על גו אהד איגלס, גם הוא במסגרת הגביע ההולנדי. הוא שיחק בעיקר בקבוצת המילואים של המועדון. ב-7 ביולי 2019 חתם באקר על חוזה לארבע עונות בפריז סן-ז'רמן מליגת העל הצרפתית בהעברה חופשית. ב-29 בינואר 2020 ערך את הופעת הבכורה שלו במועדון, בניצחון 0–2 על פו במסגרת הגביע הצרפתי. ב-15 בפברואר ערך את הופעת הבכורה שלו בליגה, בתיקו 4-4 נגד אמיין במסגרת המחזור ה-25. זו הייתה הופעתו היחידה בליגה בעונת 2019/2020. בעונת 2020/2021 הוא ערך 26 הופעות ליגה, ואף הוסיף עשר הופעות בליגת האלופות. ב-12 ביולי 2021 חתם באקר על חוזה לארבע עונות בבאייר לברקוזן מהבונדסליגה. ב-14 באוגוסט הוא ערך את הופעת הבכורה שלו במועדון, בתיקו 1-1 נגד אוניון ברלין במסגרת המחזור הראשון בליגה לעונת 2021/2022. ב-21 באוגוסט הבקיע את שער הבכורה שלו במועדון, בניצחון 0–4 על בורוסיה מנשנגלדבך במסגרת המחזור השני בליגה. ב-7 ביולי 2023 חתם באקר על חוזה לארבע עונות באטאלנטה מהסרייה א'. ב-30 באוגוסט 2024 הושאל באקר אל ליל. באקר היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר. אייאקס הגביע ההולנדי (1): 2018/2019 פריז סן-ז'רמן ליגת העל הצרפתית (1): 2019/2020 הגביע הצרפתי (2): 2019/2020, 2020/2021 גביע הליגה הצרפתית (1): 2019/2020 גביע האלופות הצרפתי (1): 2020 אטאלנטה הליגה האירופית: 2023/2024 מדיה וקבצים בנושא מיטשל באקר בוויקישיתוף מיטשל באקר, ברשת החברתית אינסטגרם מיטשל באקר, באתר Transfermarkt מיטשל באקר, באתר Fussballdaten.de (בגרמנית) מיטשל באקר, באתר Soccerway מיטשל באקר, באתר BDFutbol מיטשל באקר, באתר WorldFootball.net מיטשל באקר, באתר FootballDatabase.eu מיטשל באקר, באתר ESPN HVV Te Werve vs Ajax באתר Goal, ‏ 26 בספטמבר 2018 (באנגלית) PSG sign Ajax teenager Bakker באתר אס, 7 ביולי 2019 (באנגלית) Michell Bakker signs Paris Saint-Germain deal through to 30 June 2023 באתר הרשמי של פריז סן-ז'רמן, 7 ביולי 2019 (באנגלית) Pau 0-2 PSG: Match Report באתר BBC, ‏ 29 בינואר 2020 (באנגלית) PSG's 8-Goal Thriller Against Amiens Raises Defensive Concerns With Dortmund Up Next באתר PSG Talk, ‏ 15 בפברואר 2020 (באנגלית) BAKKER WECHSELT VON PSG ZU BAYER 04 באתר הרשמי של באייר לברקוזן, 12 ביולי 2021 (בגרמנית)
גוארפארי

גוארפארי (במקור: Guarapari) היא עיר חוף בחופה של מדינת אספיריטו סאנטו, ברזיל. היא ממוקמת 47 ק"מ דרומית לוויטוריה, עיר הבירה של המדינה. גוארפארי ידועה כיעד תיירותי, בעיקר בשל חופי החול השחור, להם מיוחסים סגולות ריפוי, ואשר מנוצלים גם באופן מסחרי. לעיר קו חוף בנוי בכבדות, כמו וילה ואלה וויטוריה, המספק מגורים לתיירים עונתיים, ושכתוצאה ממנו ישנה תנודה דרמטית בכמות האוכלוסייה בעיר לאורך השנה. בעיר ישנה נוכחות אירופאית מאז 1585, כאשר מיסיונרים ישועים בנו בה קפלה קטנה ובית-מרזח. בתוך העיר ניתן עדיין למצוא את שמורת הטבע של סאטיבה, הנותנת דוגמה מצוינת למערכת אקולוגית חופית וחשובה לצבים המקומיים ואוכלוסיית הציפורים. גוארפארי היא העיר בעלת קרינת הרקע הידועה הגבוהה ביותר עם mGy 175 לשנה. מדיה וקבצים בנושא גוארפארי בוויקישיתוף אתר האינטרנט הרשמי של גוארפארי ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
ויטאן סולימאן

ויטאן סולימאן (באינדונזית: Witan Sulaeman; נולד ב-8 באוקטובר 2001 בפאלו שבאינדונזיה) הוא כדורגלן אינדונזי המשחק בעמדת קשר הכנף בקבוצת סניצה מליגת העל הפולנית ובנבחרת אינדונזיה. ב-17 באוגוסט 2019 חתם סולימאן על חוזה מקצועני ראשון ביוגיאקרטה מהליגה האינדונזית השנייה. בסך הכל ערך שבע הופעות ליגה במדי המועדון. ב-12 בפברואר 2020 חתם סולימאן על חוזה לשלוש עונות בוחצי בראדניק סורדוליצ'ה מליגת העל הסרבית. ב-13 ביוני ערך את הופעת הבכורה שלו במועדון, בהפסד 4-2 לראדינצ'קי ניש במסגרת המחזור ה-29 בליגה לעונת 2019/2020. בסך הכל ערך סולימאן חמש הופעות ליגה במועדון. ב-1 בספטמבר 2021 חתם סולימאן על חוזה לשתי עונות בלכיה גדנסק מליגת העל הפולנית. ב-25 במאי 2021 ערך סולימאן את הופעת הבכורה שלו בנבחרת אינדונזיה, בהפסד 3-2 לנבחרת אפגניסטן במשחק ידידות. נכלל בסגל נבחרת אינדונזיה לטורניר גביע אסיה 2023. מדיה וקבצים בנושא ויטאן סולימאן בוויקישיתוף ויטאן סולימאן, ברשת החברתית אינסטגרם ויטאן סולימאן, באתר Transfermarkt ויטאן סולימאן, באתר Soccerway ויטאן סולימאן, באתר National Football Teams ויטאן סולימאן, באתר FootballDatabase.eu Alasan Witan Sulaiman Pilih Gabung Klub Liga 2 באתר Bolalob, ‏ 19 באוגוסט 2019 (באינדונזית) Transfer Witan Sulaiman ke Klub Serbia Jadi Sorotan Media Eropa באתר Kompas, ‏ 12 בפברואר 2020 (באינדונזית) Witan Sulaeman Gabung Lechia Gdansk, Dikontrak 2 Tahun באתר CNN, ‏ 1 בספטמבר 2021 (באינדונזית) Afghanistan Ungkap Kelemahan Indonesia di Menit Krusial באתר Kompas, ‏ 26 במאי 2021 (באינדונזית) Resmi, Ini 28 Pemain Timnas Indonesia Untuk Kualifikasi Piala Dunia 2022 באתר Tempo, ‏ 13 במאי 2021 (באינדונזית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
Perfect Strangers

האם התכוונתם ל... Perfect Strangers – אלבום אולפן של דיפ פרפל Perfect Strangers – שיר של ג'ונאס בלו, בשיתוף פעולה עם ג'ייפי קופר זרים מושלמים קרובים רחוקים מאוד
זיוף (פעולה)

זיוף הוא חיקוי מסמכים, מוצרים וחפצים אחרים, בין היתר בגדים, תיקים, נעליים, תרופות, שעוני יד, כספים, יצירות אמנות, צעצועים ועתיקות, למטרות הונאה, הטעיה וגנבה. בדרך כלל, מוצרים שזויפו, נוצרו כהעתק לא מורשה של המוצר האמיתי. מוצרים שזויפו נוטים להיות בעלי לוגו ומותג של חברות מזויפות, ולכן נוטות לפגוע בפטנט ובסימן מסחר של המוצר האמיתי. בדרך כלל, למוצרים אלו יש איכות נמוכה יותר. לפעמים, מוצרים אלו עובדים בצורה לא טובה או מכילים חומרים רעילים, כגון עופרת. למוצרים או לאריזתם מתווספות טכנולוגיות נגד זיופים בכדי לאפשר לצרכנים או לפקחים לבדוק אם המוצר אותנטי. משרד הקניין הרוחני של האיחוד האירופי (אנ') פיתח מדריך טכנולוגי למניעת זיופים, על מנת להתמודד עם חוסר המידע על פתרונות טכנולוגיים הקיימים בשוק ולסייע לחברות לשפר את ההגנה מפני זיופים. במדריך זה, מתוארות הטכנולוגיות העיקריות נגד זיוף הקיימות כיום בשוק שסווגו לחמש קטגוריות עיקריות: טכנולוגיות אלקטרוניות טכנולוגיות סימון טכנולוגיות כימיות ופיזיות טכנולוגיות מכניות טכנולוגיות למדיה דיגיטלית ארגון התקינה הבינלאומי פרסם גם הוא תקנים הקשורים ליישום פתרונות נגד זיופים, כולל ISO 12931 ו-ISO 22381.‏ זיוף כסף זיוף מוצרים זיוף תעודות זיוף עתיקות זיוף ספרותי אימות זהות זכויות יוצרים חוק גרשאם קניין רוחני מדיה וקבצים בנושא זיוף בוויקישיתוף זיוף, באתר אנציקלופדיה בריטניקה (באנגלית) דו"ח OECD/EUIPO 2019 בנושא זיוף חדשות ותכונות נגד זיופים, באתר SecuringIndustry.com Beware of Pirates! How to Avoid Bootleg Blu-rays and DVD, באתר Brenton Film גילוי האמת: תערוכת מוזיאון וירטואלי בנושא זיופים, זיופים ותחבולות, הספרייה והארכיון הלאומי של קנדה זיופים וזיפנות, דף שער בספרייה הלאומית Ahi, Kiarash (2015-05-13). "Terahertz characterization of electronic components and comparison of terahertz imaging with X-ray imaging techniques". SPIE Sensing Technology+ Applications. p. 94830K-94830K-15. doi:10.1117/12.2183128. ארכיון מ-2020-06-01. נבדק ב-2021-09-20. "Physical Unclonable Functions in Theory and Practice", p. 46, by Christoph Böhm, Maximilian Hofer "Counterfeit culture documentary". אורכב מ-המקור ב-2015-05-05. נבדק ב-2013-06-21. "EUIPO Anti-Counterfeiting Technology Guide". European Observatory on Infringements of Intellectual Property Rights. 2021-02-26. ארכיון מ-2021-07-08. נבדק ב-2021-09-20. Dillon, Frank (2021-06-08). "13% of consumers misled into buying counterfeit goods or services". The Irish Times (באנגלית). ארכיון מ-2021-06-08. נבדק ב-2021-06-17. "Counterfeit problem? The 2021 Anti-counterfeiting Technology Guide". Scantrust (באנגלית אמריקאית). 2021-03-22. ארכיון מ-2021-06-24. נבדק ב-2021-06-17. Linsner, Bristows LLP-Marc. "EUIPO Observatory publishes Anti-counterfeiting Technology Guide | Lexology". www.lexology.com (באנגלית). ארכיון מ-2021-06-23. נבדק ב-2021-03-18. "ISO 12931, la norme anti-contrefaçon pour tous" (בצרפתית). 2012-10-05. ארכיון מ-2021-09-20. נבדק ב-2021-09-20. ISO 22381:2018, ISO (באנגלית)
אולגה קורובובה

אולגה ולדימירובנה קורובובה (ברוסית:Ольга Владимировна Коробова‏ נולדה ב-15 בספטמבר 1978 בבלאשיחה) היא דמות פוליטית וציבורית רוסית. בבחירות לדומה השמינית של הדומה הממלכתית של הפדרציה הרוסית בספטמבר 2021, היא נבחרה לראשונה לכהן כחברת פרלמנט. היא חברה במפלגת רוסיה המאוחדת. אולגה נולדה ב-15 בספטמבר 1978 בכפר זאריה, במחוז המשנה בלאשיחה, שבפרברי מוסקבה. בשנת 2001 סיימה את לימודיה באוניברסיטת הממלכתית של קלוגה על שם ציאולקובסקי והיא מורה להיסטוריה. היא גם בוגרת אוניברסיטת פנזה. מאז אוקטובר 2017 שימשה בתור הממונה על זכויות ילדים במחוז קלוגה. בספטמבר 2021 נבחרה לדומה השמינית כחברת פרלמנט מטעם רוסיה המאוחדת. בשנת 2021 היא נבחרה לדומה השמינית כנציגת מחוז קלוגה לצד גנדי סקליאר. נשואה. יש לה שני ילדים: בן ובת. מדיה וקבצים בנושא אולגה קורובובה בוויקישיתוף אולגה קורובובה, ברשת החברתית VK ביוגרפיה באתר הנציב לזכויות ילדים תחת נשיא הפדרציה הרוסית אולגה קורובובה באתר סניף קלוגה של "רוסיה המאוחדת" אולגה קורובובה: "בכל מה שקורה לילדים, המבוגרים אשמים" «Единая Россия», Ольга Коробова и Геннадий Скляр победили на выборах в Госдуму в Калужской области
All Stars

"All Stars" (בעברית: "כל הכוכבים") הוא סינגל של התקליטן הצרפתי, מרטן סולבג, בשיתוף פעולה עם הזמרת-יוצרת הפינית, אלמה. השיר יצא בצרפת, על ידי וירג'ין EMI רקורדס, כהורדה דיגיטלית ב-16 ביוני 2017. השיר נכתב על ידי MNDR (אנ'), פיטר וייד קיוץ' ומרטן סולבג, והופק על ידי מרטן סולבג. נכון לספטמבר 2021, הסינגל הושמע למעלה מ-153 מיליון פעמים בספוטיפיי. הווידאו קליפ של הסינגל, בבימוים של תומאס ללו ופייר דיקסאוט, יצא לראשונה לערוץ היוטיוב של מרטן סולבג ב-11 ביולי 2017. נכון לספטמבר 2021, הווידאו קליפ נצפה למעלה מ-47 מיליון פעמים. מידע על היצירה "All Stars" באתר מיוזיק בריינז מידע על הסינגל "All Stars" באתר מיוזיק בריינז סרטון השיר "All Stars" באתר יוטיוב מידע על השיר "All Stars" באתר ספוטיפיי All Stars (feat. Alma) – Single par Martin Solveig sur Apple Music (ארכיון) Martin Solveig Calls 'All Stars' to the Dance Floor | Billboard (ארכיון) Martin Solveig Strikes Gold With Latest Release 'All Stars': Listen (ארכיון) MARTIN SOLVEIG feat. ALMA All Stars - Radio 105 (ארכיון) Martin Solveig – All Stars (Preview) ft. Alma (אורכב 21.09.2021 בארכיון Wayback Machine) on YouTube "BBC Radio 1 - Annie Mac, 16/06/2017, Martin Solveig - All Stars (feat. Alma)". BBC. ארכיון מ-2021-09-21. נבדק ב-16 ביוני 2017. {{cite web}}: (עזרה) All Stars, ארכיון מ-2021-09-21, נבדק ב-2021-09-20 Martin Solveig - All Stars (Official Video) ft. ALMA (אורכב 20.09.2021 בארכיון Wayback Machine) on YouTube
צ'בורשקה (סרט)

צֶ'בּוּרשקה (ברוסית: Чебурашка; שווק במדינות המערב בשם "Chebi: My Fluffy Friend"") הוא סרט קומדיה רוסי המבוסס על דמותו הפופולרית של צ'בורשקה וחבריו גֶנה התנין וסבתא שפוקליאק. הסרט יצא לאקרנים ב-1 בינואר 2023, בבימויו של דמיטרי דיאצ'נקו (שביים את טרילוגיית הבוגאטיר האחרון) ובכיכובם של סרגיי גרמש וילנה יאקובלבה. זהו הסרט הרוסי הרווחי בכל הזמנים, אחרי שהכניס יותר מ־5 מיליארד רובלים, והוא גם סרט הקולנוע הרווחי ביותר בהיסטוריה של רוסיה, כשהכניס בסך הכל 6 מיליארד רובלים. הסרט הוקרן ברשת בתי הקולנוע הוט סינמה בישראל החל מ־19 בינואר 2023. צ'בורשקה הוא חיה קטנה ומצחיקה, שאינה מוכרת למדענים, ומתגוררת ביער טרופי. יום אחד הגיע בטעות לארגז תפוזים, אכל את כל הפירות ונרדם. לאחר שמצא אותו המוכר המופתע בחנות שאליה הגיע ארגז התפוזים, הוא הוציא את צ'בורשקה מהארגז והושיבו על השולחן, אך משום שכפות ידיו נרדמו לאחר שבילה זמן רב בארגז, הוא נפל מהשולחן לכיסא ומהכיסא לרצפה ("צ'בּוּראכנולסיה" ("чебурахнулся"), בניב דיבורי רוסי: "נפל", "התגלגל" ומכאן השם). מנהל החנות, שראה זאת, החליט לקרוא לחיה הקטנה "צ'בורשקה". צ'בורשקה אינו צעצוע קטיפה, אלא חיה ממש פרוותית וגֶנה אינו תנין כלל. העלילה מתרחשת בעיירה קטנה ליד הים, שם יפגוש צ'בורשקה זקן בלתי חברותי, יפגוש ילד קטן שאינו יכול לדבר ויתמודד מול דודה מוזרה שעדיף לא לסמוך עליה. סרגיי גרמש - גֶנה ילנה יאקובלבה - רימה, מנהלת מפעל השוקולד אולגה קוזמינה - צ'בורשקה (בטכנולוגיית לכידת תנועה) פולינה מקסימובה - אמו של ילד אילם סרגיי לאוויגין - אביו של ילד אילם סופיה זייקה - מוכרת משקאות וגלידות פיודור דוברונראבוב דמיטרי ליסנקוב איליה קונדראטנקו יבה סמירנובה ג'נאט קרימבאייב נטליה שצ'וקינה אוליביה סיו ארטיום ביסטרוב מרינה קוניאשקינה הרעיון להפיק את הסרט עלה לשלושתנו: אני, ויטאלי שליאפו ואדוארד אילויאן. התסריט נכתב כמעט שנה וחצי וכשקראתי את הגרסאות הראשונות התרגשתי עד דמעות. לסיפור פשוט על חיה אקזוטית אבודה יש הרבה יותר משמעות ממה שניתן לצפות. זהו סיפור על מציאת משפחה, חברים, זהו סיפור עמוק על הורים וילדים, סיפור על סליחה. התסריט התברר כמצחיק, שנון ועם זאת מאוד נוגע ללב. אני בטוח שהסרט הזה יהיה מעניין הן לילדים והן למבוגרים, במיוחד אלה שחיו בברית המועצות, שגדלו עם הקריקטורה המקורית על צ'בורשקה. סרט זה הוא מחווה לילדותנו, להורינו, מחווה לזיכרון של תקופה שחלפה. — במאי הסרט, דמיטרי דיאצ'נקו צילומי הסרט החלו בסוצ'י ב-20 בספטמבר 2021 והתרחשו גם בקיסלובודסק בפיאטיגורסק והושלמו ביוני 2022 בפרברי מוסקבה. צילומי פנים יתרחשו במוסקבה. דמותו של צ'בורשקה, גיבורו של אדוארד אוספנסקי, מופיעה על המסך באמצעות טכנולוגיית מחשב (כולל לכידת תנועה) ומשתלבת בסרט בשילוב של Full CG. "צ'בורשקה", במסד הנתונים הקולנועיים IMDb (באנגלית) "צ'בורשקה", במסד הנתונים הקולנועיים KinoPoisk (ברוסית) "צ'בורשקה" באתר kinobusiness.com Любимый герой возвращается на экраны: начались съемки фильма "Чебурашка" Любимый ЧЕБУРАШКА: в Сочи начались съемки полнометражного фильма «ЧЕБУРАШКА»: В СОЧИ НАЧАЛИСЬ СЪЕМКИ ФИЛЬМА О ЛЕГЕНДАРНОМ ПЕРСОНАЖЕ "Быстрее, хитрее, активнее": каким Чебурашка будет в кино Такого милого поста мы еще не писали! 😊 https://www.vesti.ru/television/article/2616319
שוגאליי 3

שוגאליי 3 (ברוסית: Шугалей 3) הוא סרט פעולה, קופרודוקציה רוסית-תוניסאית שביים מקסים בריוס. הסרט הוקרן בבכורה ב-2 בספטמבר 2021 בערוץ NTV. הסרט מבוסס על סיפורם האמיתי של שני רוסים שנתפסו על ידי חמושים בלוב: מקסים שוגאליי וסאמר חסן עלי סויפאן. הסרט מבוסס על אירועים אמיתיים ומספר על סוציולוגים רוסים שנחטפו במאי 2019 בלוב על ידי חמושים אסלאמיסטים. הסוציולוג הרוסי מקסים שוגאליי ועמיתו והמתורגמן סאמר סויפאן מקבלים הזמנה רשמית ללוב, מדינה שנקרעה על ידי קבוצות מיליטנטיות. הם צריכים לערוך מחקר שיכול לסיים את הלחימה. במהלך עבודתם, נופלים לידיהם נתונים סודיים שעלולים לעלות ביוקר לממשלה המקומית, מה שאומר שהם לא יוכלו לעזוב את לוב. כדי לעצור אותם, הם נחטפים ונשלחים ללא אישום רשמי לכלא פרטי שבו שולטת אנרכיה ואכזריות. הניסיונות הדיפלומטיים לפתור את הבעיה בשלום מגיעים למבוי סתום. למרות הכל, שוגאליי ממשיך לעבוד. לפעמים הוא מקבל מידע מבחוץ ומנסה להבין את פעולות ארגוני הטרור. הנתונים שנאספו על ידי המדענים מסוכנים עבור הלוחמים הלובים והם רוצים להכפיש את שוגאליי: על פי הוראותיהם, העיתונאים משתמשים בכל משאביהם כדי להפוך את הרוסי למרגל. בשלב זה, שוגאליי מוצא דרך להעביר את המידע שהתקבל למולדתו. לאחר שבי ממושך בכלא הלובי "מיטיגה" חוזרים סוף סוף מקסים שוגאליי וסאמר סויפאן לרוסיה. כמה חודשים לאחר מכן, מנהל הבנק לשעבר בטריפולי, פאריד, יוצר קשר עם שוגאליי ומציע להיפגש במצרים: יש לו מידע חדש על המחבלים בלוב. אבל הפגישה מתבטלת. כדי לעזור לפאריד להימנע ממאסר, מקסים יצטרך לדחות את תוכניותיו לזמן מה. אתר האינטרנט הרשמי של שוגאליי 3 (ברוסית) "שוגאליי 3", במסד הנתונים הקולנועיים IMDb (באנגלית) שוגאליי 3, באתר Okko קדימון הסרט
קופה אמריקה 1942

אליפות אמריקה הדרומית 1942 (בספרדית: Campeonato Sudamericano de Football 1942) היא המהדורה ה-17 של אליפות אמריקה הדרומית בכדורגל. הטורניר נערך באורוגוואי בין ה-10 בינואר ל-7 בפברואר 1942, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו לראשונה שבע נבחרות החברות בהתאחדות. אורוגוואי זכתה בטורניר בפעם השמינית בתולדותיה. התחרות כולה נערכה באצטדיון סנטנאריו במונטווידאו בן 65,235[דרוש מקור] המושבים, בין ינואר-פברואר 1942. חברות ה-CONMEBOL בוליביה וקולומביה פרשו מהתחרות. בטורניר התקיים משחק בין ארגנטינה לאקוודור, בו ארגנטינה הביסה אותה 0–12 ובכך השיגה את הניצחון הגדול ביותר שלה בכל הזמנים, שיא שנשמר עד היום. נכון לשנת 2021, ה-12 שערי הפרש הללו היה הגדול ביותר בהיסטוריה של הקופה אמריקה. אורוגוואי (מארחת) אקוודור ברזיל ארגנטינה (מחזיקת הגביע) פרגוואי פרו צ'ילה צ'ילה עזבה את המגרש בדקה ה-43' במחאה על השיפוט הנורא מצד השופט. על אף התיקו ארגנטינה זכתה בניצחון. 7 שערים ארגנטינה הרמיניו מסנטוניו ארגנטינה חוסה מנואל מורנו 6 שערים ברזיל סילביו פיריו 5 שערים אורוגוואי רוברטו פורטה אורוגוואי סברינו וארלה 3 שערים פרגוואי מרסיאל באריוס פרגוואי באודו פרנקו אורוגוואי לואיס ארנסטו קסטרו אורוגוואי ביביאנו זפיריין מדיה וקבצים בנושא קופה אמריקה 1942 בוויקישיתוף נתונים על קופה אמריקה 1942 קופה אמריקה 1942 בארכיון RSSSF
מוניס פריירי

מוניס פריירי היא מועצה אזורית (município) ברזילאית במדינת אספיריטו סאנטו. בשנת 2004, עמדה אוכלוסייתה על 19,449 תושבים. מדיה וקבצים בנושא מוניס פריירי בוויקישיתוף ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
רוברט קורבים

רוברט קורבים (באנגלית: .Robert Lee Curbeam, Jr;‏ נולד ב-5 במרץ 1962, בולטימור) הוא אסטרונאוט אמריקאי, טייס לשעבר בצי ארצות הברית. הוא טס שלוש פעמים לחלל במסגרת משימות שהות בתחנת החלל הבינלאומית. רוברט קורבים נולד בבולטימור. לאחר סיום אקדמיה של הצי הוא הוצב במשימות שונות של הצי, לרבות משימות בים התיכון והים הקריבי ומשימות שונות על סיפון של נושאת מטוסים Forrestal. במהלך שרות בצי הוא סיים לימודי תואר ראשון ותואר שני בהנדסת אווירונאוטיקה ואסטרונאוטיקה. בשנת 1991 רוברט קורבים סיים בית ספר לטייסי ניסוי של הצי והי המעורב בפרויקט F-14 טומקט. בדצמבר 1994 הוא נקלט בNASA והוצב במרכז החלל ג'ונסון. רוברט קורבים השתתף ב-3 משימות חלל. בשנת 1997 במשימה STS-85 (קרטיס בראון היה מפקד צוות). המטרה העיקרית הייתה ביצוע ניסויים בעזרת CRISTA-SPAS. ‏ בשנת 2001 הוא היה מומחה משימה במשימה STS-98 של מעבורת החלל אטלנטיס (קנת קוקרל היה מפקד צוות). המטרה העיקרית הייתה להביא לתחנת החלל הבין-לאומית מודול חדש. בשנת הוא היה מומחה משימה ב-STS-116 של מעבורת החלל דיסקברי (מארק פוליאנסקי היה מפקד צוות). במשימה זו לתחנת החלל הבין-לאומית הובא מודול נוסף. במהלך משימות אלו הוא פעל מחוץ לחללית במשך 45 שעות. בשנת 2007 רוברט קורבים עזב את NASA ועבר לעבוד במגזר הפרטי. הוא עבד מספר שנים במרכז מחקר של נורת'רופ גראמן בווירג'יניה. החל משנת 2017 הוא עובד בריית'יאון ומכהן כסגן-נשיא של החברה. רוברט קורבים חבר פעיל באיגוד העורבים הישנים. מדיה וקבצים בנושא רוברט קורבים בוויקישיתוף תיאור פעילות בחלל רוברט קורבים באתר נאס"א (באנגלית) https://www.latimes.com/business/la-fi-himi-curbeam-20171126-htmlstory.html
לחם, אהבה ופנטסיה

לחם, אהבה ופנטסיה (באיטלקית: Pane, amore e fantasia) הוא סרט קולנוע איטלקי משנת 1953 בבימויו של לואיג'י קומנצ'יני, עם ויטוריו דה סיקה וג'ינה לולובריג'ידה בתפקידים הראשיים. העלילה מתרחשת בכפר בהרים בו רוב התושבים עניים וחיים על לחם אהבה וחלומות שיתגשמו אולי בחסדו של הקדוש סנט אנטוניוס שהם סוגדים לו. הסרט שייך לתקופה של הנאו-ריאליזם הוורוד (אנ') שהחליף את הניאו ריאליזם האיטלקי בזה שהיה קליל יותר ושיתף יותר שחקנים מפורסמים. מבקרי קולנוע שיבחו את הופעתה של ג'ינה לולובריג'ידה כנערת כפר ומחשיבים אותה כטובה ביותר בקריירה שלה. הצלחת של הסרט הביאה לסרטי ההמשך "לחם, אהבה וקנאה" עם אותם השחקנים (1954) ו"סקנדל בסורנטו " ("לחם, אהבה ו..") (1958) שבו שיחקה סופיה לורן במקום ג'ינה לולובריג'ידה. הסרט זכה בפרס דוב הכסף בפסטיבל הסרטים הבינלאומי בברלין. אנטוניו קארוטנוטו (ויטוריו דה סיקה) מתמנה למרשל הקרביניירי בכפר סלינה במרכז איטליה. הוא מתקבל על ידי הקרביניירים ואנשי הכפר צופים בו ומחליפים דעות עליו. בדרך הוא נתקל בבחורה צעירה ונאה רוכבת על חמור ועליו גזרי עץ להסקה. זאת היא מריה דה ריטיס (ג'ינה לולובריג'ידה) שהולכת כל הזמן יחפה וגברי הכפר מתאווים לה. היא גם מוצאת חן בעיני המרשל שהוא כבר מבוגר ושערו מכסיף. מריה היא בת בכורה לאם אלמנה עם הרבה ילדים. אמה רוצה כבר שתתחתן. האיש החזק בכפר הוא הכומר דון אמידיו (וירג'ילו רינטו) שגם אחייניתו פאולטה (מריה-פיא קסיליו) מתאהבת במרשל. אנטוניו מתחיל לחזר אחרי מריה אך היא מאוהבת בפייטרו (רוברטו ריסו) שהוא קרביניירי צעיר ונאה אך מתבייש לגלות את רגשותיו כלפיה. יום אחד מתקוטטות מריה ופאולטה ומריה מתנגדת לקרביניירים ונלקחת למעצר. היא מבקשת מאנטוניו שידאג לחמור שלה. בלילה מגיע אנטוניו לביתה, מאכיל ומשקה את החמור ושם שטר של 5,000 לירטות בשמלתה התלויה. בבוקר מוצאת אמה את הכסף ובטוחה שהוא נשלח על ידי הקדוש אנטוניוס והשמועה מתפשטת בכל הכפר. כשמריה משתחררת היא מבינה שהשטר הוא של אנטוניו וקורעת אותו. לבסוף נפגש פייטרו עם מריה והם מחליטים להתארס בהסכמת שתי האימהות. אנטוניו מתאהב במיילדת הכפר אנארלה (מריסה מרליני). היא נענית לו בהסתייגות והוא יודע שהיא מסתירה ממנו סוד כי המשרתת שלו כרמלה (טינה פיקה) אומרת שמדי פעם היא נוסעת לרומא וחוזרת משם שמחה. בחגיגה הגדולה של סנט אנטוניוס מתאספים כל תושבי הכפר וחוזים בתהלוכה ובראשה פסלו של הקדוש. אנארלה לא מגיעה ואנטוניו מגיע אליה כועס. היא מגלה לו שיש לה בן ברומא אותו ילדה מגבר שזנח אותה. אנטוניו אומר שהוא רוצה להתחתן אתה ומוכן להתפטר מהשרות כי לפי התקנון אינו יכול לשאת אישה שילדה מחוץ לנישואים. הם מתחבקים ויוצאים למרפסת לקול תשואות אנשי הכפר. המשך העלילה - בסרט "לחם, אהבה וקנאה". מדיה וקבצים בנושא לחם, אהבה ופנטסיה בוויקישיתוף "לחם, אהבה ופנטסיה", במסד הנתונים הקולנועיים IMDb (באנגלית) "לחם, אהבה ופנטסיה", באתר נטפליקס "לחם, אהבה ופנטסיה", באתר AllMovie (באנגלית) "לחם, אהבה ופנטסיה", באתר Rotten Tomatoes (באנגלית) "לחם, אהבה ופנטסיה", במסד הנתונים הקולנועיים KinoPoisk (ברוסית) המפקד אנטוניו נכנס לכפר ונפגש לראשונה עם מריה ואנשי הכפר, באתר יוטיוב לחם אהבה ופנטסיה, באתר TCM
חאמד

האם התכוונתם ל... אבראהים חאמד – מחבל פלסטיני פעיל חמאס טארק חאמד – כדורגלן מצרי יאסין חאמד – כדורגלן סודאני עיזאת חאמד – עבריין ערבי־ישראלי חמד חמיד
פוקימון הסרט: סודות הג'ונגל

פוקימון הסרט: סודות הג'ונגל (יצא לאור במקור ביפן כ-"מפלצות כיס הסרט: קוקו" 劇場版ポケットモンスター ココ) הוא הסרט ה-23 בסדרת סרטי פוקימון, אשר מבוססים על האנימה "פוקימון" שמבוססת על זיכיון מדיה בעל אותו שם. זהו הסרט השלישי שפורסם תחת הכותרת "מפלצות כיס - הזמן החלופי" ביפן. הסרט חזר להנפשה מסורתית ומציג את זארוד, פוקימון מיתי מהדור השמיני וסלבי נוצץ. הסרט עלה לאקרנים ב-25 בדצמבר 2020 ביפן. הדיבוב האנגלי לסרט הופק על ידי החברה "The Pokemon Company". הסרט היה אמור לצאת לאקרנים ב-10 ביולי 2020, אולם נדחה עקב מגפת הקורונה. ב-8 באוקטובר 2021, הסרט עלה בשאר רחבי העולם על ידי נטפליקס. הילד האנושי קוקו גדל בג'ונגל בחיק שבט הזארוד המבודד. כאשר הוא פוגש את אש ואת פיקאצ'ו ומתיידד איתם, הוא מגלה את עולם בני האדם – וחושף מזימה שמאיימת על ביתו האהוב! ערך מורחב – פוקימון - דמויות הסרט עלה לאקרנים ב-25 בדצמבר 2020 ביפן. הדיבוב האנגלי לסרט הופק על ידי החברה "The Pokemon Company". הסרט היה אמור לצאת לאקרנים ב-10 ביולי 2020, אולם נדחה עקב מגפת הקורונה. הסרט עלה בשאר רחבי העולם על ידי נטפליקס ב-8 באוקטובר 2021, ביניהם בישראל בדיבוב לעברית. "פוקימון הסרט: סודות הג'ונגל", במסד הנתונים הקולנועיים IMDb (באנגלית) "פוקימון הסרט: סודות הג'ונגל", באתר Rotten Tomatoes (באנגלית) "פוקימון הסרט: סודות הג'ונגל", במסד הנתונים הקולנועיים KinoPoisk (ברוסית) פוקימון הסרט: סודות הג'ונגל, במיזם "אישים" לתיעוד היצירה הישראלית
לוח חזון

לוח חזון הוא קולאז' של תמונות, איורים, ומשפטים מעוררי השראה המביעים חלומות ותשוקות של יוצר הלוח. מטרת יצירת הלוח היא לעורר השראה ומוטיבציה עבור יוצר הלוח באופן ויזואלי, בכך שחלומותיו ותשוקותיו יופיעו לנגד עיניו. לוח החזון הוזכר בסרט וספר "הסוד" כחלק מ"כוח המשיכה" שלפיו אדם שחושב מחשבות חיוביות על נושאים שונים, היקום דואג להביא להגשמתן. אליזבת ריידר, The Reason Vision Boards Work and How to Make One, באתר הפינגטון פוסט, 1 בדצמבר 2015 ליאת עיני, איך יוצרים עם הילדים לוח חזון?, באתר ynet, 18 במרץ 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוח חזון".